Priekšlikums PADOMES LĒMUMS, ar ko nosaka nepieciešamus, izrietošus pasākumus un pārejas pasākumus saistībā ar to, ka Lielbritānijas un Ziemeļīrijas Apvienotā Karaliste pārtrauc piemērot konkrētus, pirms Lisabonas līguma stāšanās spēkā pieņemtus Savienības tiesību aktus par policijas un tiesu iestāžu sadarbību krimināllietās /* COM/2014/0596 final - 2014/0278 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Līgumam par Eiropas Savienību (LES), Līgumam par Eiropas Savienības darbību (LESD) un Eiropas Atomenerģijas kopienas dibināšanas līgumam pievienotā 36. protokola par pārejas noteikumiem 9. pantā ir apstiprināts, ka tādu Savienības aktu tiesiskās sekas, kuri pieņemti pirms Lisabonas līguma stāšanās spēkā, pamatojoties uz LES, paliek nemainīgas, ciktāl šādi akti netiek atcelti, anulēti vai grozīti. Minētā 36. protokola 10. panta 1. punktā ir paredzēts pārejas pasākums, kas attiecas uz Savienības tiesību aktiem par policijas un tiesu iestāžu sadarbību krimināllietās, kuri ir pieņemti pirms Lisabonas līguma stāšanās spēkā, – iestāžu pilnvaras 2009. gada 1. decembrī, kad stājās spēkā šis līgums: LESD 258. pantā minētās Komisijas pilnvaras nepiemēro, savukārt LES VI sadaļā – redakcijā, kas bija spēkā pirms Lisabonas līguma stāšanās spēkā – minētās Eiropas Savienības Tiesas pilnvaras paliek nemainīgas (arī tad, ja tās ir atzītas saskaņā ar minētā LES 35. panta 2. punktu). 36. protokola 10. panta 3. punktā ir noteikts, ka 10. panta 1. punktā minētais pārejas pasākums zaudē spēku dienā, kad kopš Lisabonas līguma stāšanās spēkā ir pagājuši pieci gadi, t. i., 2014. gada 1. decembrī. 36. protokola 10. panta 4. punkta pirmajā daļā ir noteikts, ka, vēlākais, sešus mēnešus pirms 10. panta 3. punktā minētā pārejas posma beigām Apvienotā Karaliste var paziņot Padomei, ka tā attiecībā uz 10. panta 1. punktā minētajiem tiesību aktiem neatzīst 10. panta 1. punktā minētās, Līgumos noteiktās iestāžu pilnvaras. Ja Apvienotā Karaliste izdara šādu paziņojumu, tad attiecībā uz to ar 10. panta 3. punktā minētā pārejas posma noslēguma dienu, t. i., ar 2014. gada 1. decembri tiek pārtraukta visu 10. panta 1. punktā minēto tiesību aktu piemērošana. Apvienotā Karaliste 36. protokola 10. panta 4. punkta pirmajā daļā minēto paziņojumu iesniedza 2013. gada 24. jūlijā. 36. protokola 10. panta 4. punkta otrajā daļā ir noteikts, ka Padome, pēc Komisijas priekšlikuma pieņemot lēmumu ar kvalificētu balsu vairākumu, nosaka nepieciešamos pasākumus, kas izriet no šāda paziņojuma, un nepieciešamos pārejas pasākumus. Apvienotā Karaliste šā lēmuma pieņemšanā nepiedalās. 36. protokola 10. panta 4. punkta trešajā daļā ir noteikts, ka Padome pēc Komisijas priekšlikuma ar kvalificētu balsu vairākumu var pieņemt arī lēmumu par to, ka Apvienotā Karaliste vajadzības gadījumā uzņemas tiešas finansiālas sekas, kas nenovēršami iestājas līdz ar to, ka tā ir pārtraukusi dalību šo tiesību aktu piemērošanā. Šodien Padomei ir iesniegts attiecīgs priekšlikums.[1] 36. protokola 10. panta 5. punktā ir noteikts, ka pēc tam Apvienotā Karaliste jebkurā laikā var paziņot Padomei par savu vēlmi piedalīties to tiesību aktu piemērošanā, kuru piemērošana attiecībā uz to ir pārtraukta saskaņā ar 10. panta 4. punkta pirmo daļu. Ir sagaidāms, ka Apvienotā Karaliste paziņos par savu vēlmi piedalīties tādu 35 aktu (no agrākā trešā pīlāra acquis) piemērošanā, kuru piemērošana attiecībā uz to tiks pārtraukta 2014. gada 1. decembrī. Būtu jānovērš šo aktu īstenošanas un piemērošanas kavēšana. Tāpēc būtu jānosaka, ka ierobežota ilguma pārejas posmā – līdz stājas spēkā Padomes un Komisijas lēmumi, ar kuriem tiek apstiprināta Apvienotās Karalistes dalība – šie akti joprojām būs piemērojami attiecībā uz Apvienoto Karalisti. Apvienotā Karaliste ir norādījusi, ka pagaidām tai nav nodoma paziņot Padomei savu vēlmi piedalīties šādu tiesību aktu piemērošanā: Padomes 2008. gada 23. jūnija Lēmums 2008/615/TI par pārrobežu sadarbības pastiprināšanu, jo īpaši apkarojot terorismu un pārrobežu noziedzību[2], Padomes 2008. gada 23. jūnija Lēmums 2008/616/TI par to, kā īstenot Lēmumu 2008/615/TI par pārrobežu sadarbības pastiprināšanu, jo īpaši – apkarojot terorismu un pārrobežu noziedzību[3] un Padomes 2009. gada 30. novembra Pamatlēmums 2009/905/TI par tādu tiesu ekspertīžu pakalpojumu sniedzēju akreditāciju, kuri veic laboratoriju darbības[4] (turpmāk “Prīmes lēmumi”). Tā kā Apvienotā Karaliste 2013. gada 24. jūlijā izdarīja minēto paziņojumu, bet nepaziņoja par vēlmi piedalīties piemērošanā, tad Prīmes lēmumu piemērošana attiecībā uz to tiek pārtraukta ar 2014. gada 1. decembri. Tam, ka no 2014. gada 1. decembra Prīmes lēmumi vairs netiek piemēroti attiecībā uz Apvienoto Karalisti, ir tādas sekas, ka Apvienotā Karaliste nevar tiesībaizsardzības nolūkos piekļūt pirkstu nospiedumu datiem, kas ietverti Eurodac datubāzē. Šādu seku iemesls ir minēts Regulas (ES) Nr. 603/2013[5] 20. pantā un preambulas 32. apsvērumā. Tas neietekmē pārējo Regulas (ES) Nr. 603/2013 normu piemērošanu attiecībā uz Apvienoto Karalisti. Ņemot vērā, ka Prīmes lēmumi ir praktiskā un operatīvā ziņā nozīmīgi Savienības sabiedriskajai drošībai un, konkrētāk, tiesībaizsardzībai, kā arī noziedzīgu nodarījumu novēršanai, atklāšanai un izmeklēšanai, ir panākta šāda vienošanās: Apvienotā Karaliste sagatavos pilnīgu īstenošanas ekonomisko pamatojumu un ietekmes novērtējumu, lai izvērtētu, kāda labvēlīga ietekme un praktisks guvums būtu tam, ja Apvienotā Karaliste no jauna piedalītos Prīmes lēmumu piemērošanā, un kādi nepieciešami pasākumi tai būtu jāveic, un ka attiecīgie rezultāti tiks publicēti līdz 2015. gada 30. septembrim. To veicot, tā intensīvi apspriežas ar operatīvajiem partneriem Apvienotajā Karalistē, visām pārējām dalībvalstīm, Komisiju, Europolu un Eurojust. Ja šāda īstenošanas ekonomiskā pamatojuma un ietekmes novērtējuma rezultāti būs pozitīvi, Apvienotā Karaliste līdz 2015. gada 31. decembrim nolems, vai tā nākamo četru nedēļu laikā saskaņā ar 36. protokola 10. panta 5. punktu paziņos par savu vēlmi piedalīties Prīmes lēmumu piemērošanā. Apvienotā Karaliste ir norādījusi, ka pirms šāda lēmuma pieņemšanas būs nepieciešams apstiprinošs balsojums tās parlamentā. Būtu jāparedz finansiālas sekas, kas iestātos gadījumā, ja netiktu ievērota šī vienošanās, kā arī ja Apvienotā Karaliste, iespējams, nepiedalītos Prīmes lēmumu piemērošanā. Šodien Padomei tiek iesniegts attiecīgs priekšlikums.[6] 2. PRIEKŠLIKUMA JURIDISKIE ASPEKTI Ierosināto pasākumu kopsavilkums Priekšlikums paredz nepieciešamus, izrietošus pasākumus un pārejas pasākumus 36. protokola 10. panta 4. punkta otrās daļas izpratnē. Tiesiskais pamats 36. protokola 10. panta 4. punkta otrā daļa. Subsidiaritātes princips Vienīgi Padome ir pilnvarota, pamatojoties uz 36. protokola 10. panta 4. punkta otro daļu, pieņemt šādus nepieciešamus, izrietošus pasākumus un pārejas pasākumus. Tādēļ subsidiaritātes principu nepiemēro. Samērīguma princips Priekšlikums atbilst samērīguma principam. Juridiskā instrumenta izvēle Ierosinātais juridiskais instruments: Padomes lēmums. 36. protokola 10. panta 4. punkta otrajā daļā ir noteikts, ka Padome pēc Komisijas priekšlikuma un ar kvalificētu balsu vairākumu var pieņemt “lēmumu par to, ka Apvienotā Karaliste vajadzības gadījumā uzņemas tiešas finansiālas sekas, kas nenovēršami iestājas, kad uz to beidz attiecināt tādus tiesību aktus”. Lēmums ir atbilstošā tiesību akta forma, ar ko īstenot šo primāro tiesību normu. 3. IETEKME UZ BUDŽETU Priekšlikums Eiropas Savienības budžetu neietekmē. 2014/0278 (NLE) Priekšlikums PADOMES LĒMUMS, ar ko nosaka nepieciešamus, izrietošus pasākumus un pārejas pasākumus saistībā ar to, ka Lielbritānijas un Ziemeļīrijas Apvienotā Karaliste pārtrauc piemērot konkrētus, pirms Lisabonas līguma stāšanās spēkā pieņemtus Savienības tiesību aktus par policijas un tiesu iestāžu sadarbību krimināllietās EIROPAS SAVIENĪBAS PADOME, ņemot vērā protokolu par pārejas noteikumiem un jo īpaši tā 10. panta 4. punkta otro daļu, ņemot vērā Eiropas Komisijas priekšlikumu, tā kā: (1) Saskaņā ar Līgumam par Eiropas Savienību, Līgumam par Eiropas Savienības darbību un Eiropas Atomenerģijas kopienas dibināšanas līgumam pievienoto 36. protokolu par pārejas noteikumiem Apvienotajai Karalistei līdz 2014. gada 31. maijam bija iespēja paziņot Padomei, ka tā neatzīst ar Lisabonas līgumu ieviestās Komisijas un Tiesas pilnvaras attiecībā uz Savienības tiesību aktiem par policijas un tiesu iestāžu sadarbību krimināllietās, kuri tika pieņemti pirms Lisabonas līguma stāšanās spēkā. (2) Savā 2013. gada 24. jūlija vēstulē Padomes priekšsēdētājam Apvienotā Karaliste ir paziņojusi, ka tā neatzīst ar Lisabonas līgumu ieviestās Komisijas un Tiesas pilnvaras policijas un tiesu iestāžu sadarbības jomā. Līdz ar to ar 2014. gada 1. decembri tiek pārtraukta attiecīgo tiesību aktu par policijas un tiesu iestāžu sadarbību krimināllietās piemērošana attiecībā uz Apvienoto Karalisti. (3) Apvienotā Karaliste ir tiesīga paziņot par savu vēlmi piedalīties to tiesību aktu piemērošanā, kuru piemērošana attiecībā uz to ir pārtraukta. (4) Savā 2014. gada [..] vēstulē Padomes priekšsēdētājam un Komisijas priekšsēdētājam Apvienotā Karaliste ir paziņojusi par savu vēlmi piedalīties dažu šo tiesību aktu piemērošanā. (5) Saskaņā ar 36. protokola 10. panta 4. punkta otro daļu Padomei pēc Komisijas priekšlikuma būtu jānosaka nepieciešamie, izrietošie pasākumi un pārejas pasākumi. Padome, pamatojoties uz tās pašas normas trešo daļu, var arī noteikt, ka Apvienotā Karaliste uzņemas finansiālās sekas, kas nenovēršami iestājas līdz ar to, ka tā pārtrauc dalību šo tiesību aktu piemērošanā. (6) Būtu jānovērš tādu aktu īstenošanas un piemērošanas kavēšana, kuru piemērošanu Apvienotā Karaliste ir nodomājusi atsākt. Tāpēc būtu jānosaka, ka ierobežota ilguma pārejas posmā – līdz stājas spēkā Padomes un Komisijas lēmumi, ar kuriem tiek apstiprināta Apvienotās Karalistes dalība – šie akti joprojām būs piemērojami attiecībā uz Apvienoto Karalisti. (7) Tā kā Apvienotā Karaliste nav paziņojusi Padomei par savu vēlmi piedalīties Padomes Lēmumu 2008/615/TI[7] un 2008/616/TI[8] un Padomes Pamatlēmuma 2009/905/TI[9] (kopā dēvēti “Prīmes lēmumi”) piemērošanā, 2014. gada 1. decembrī tiek pārtraukta to piemērošana attiecībā uz Apvienoto Karalisti. Līdz ar to, ka tiek pārtraukta to piemērošana, līdz dienai, kad Apvienotā Karaliste no jauna piedalās to piemērošanā, tai būs liegta piekļuve (tiesībaizsardzības nolūkos) Eurodac datubāzei, kas izveidota saskaņā ar Eiropas Parlamenta un Padomes Regulu (ES) Nr. 603/2013[10]. (8) Tomēr, ņemot vērā to, ka Lēmums 2008/615/TI, Lēmums 2008/616/TI un Pamatlēmums 2009/905/TI ir praktiskā un operatīvā ziņā nozīmīgi Savienības sabiedriskajai drošībai un, konkrētāk, tiesībaizsardzībai un noziedzīgu nodarījumu novēršanai, atklāšanai un izmeklēšanai, Apvienotā Karaliste, intensīvi apspriežoties ar operatīvajiem partneriem Apvienotajā Karalistē, visām pārējām dalībvalstīm, Komisiju, Europolu un Eurojust, sagatavos pilnīgu īstenošanas ekonomisko pamatojumu un ietekmes novērtējumu, lai izvērtētu, kāda labvēlīga ietekme un praktisks guvums būtu tam, ja Apvienotā Karaliste no jauna piedalītos Prīmes lēmumu piemērošanā, un kādi nepieciešamie pasākumi tai būtu jāveic, un ka tā līdz 2015. gada 30. septembrim publicēs attiecīgos rezultātus. (9) Ja minētā īstenošanas ekonomiskā pamatojuma un ietekmes novērtējuma rezultāti būs pozitīvi, Apvienotā Karaliste līdz 2015. gada 31. decembrim nolems, vai tā nākamo četru nedēļu laikā saskaņā ar 36. protokola 10. panta 5. punktu paziņos par savu vēlmi turpmāk piedalīties Prīmes lēmumu piemērošanā. Apvienotā Karaliste ir norādījusi, ka pirms šāda lēmuma pieņemšanas būs nepieciešams apstiprinošs balsojums tās parlamentā. (10) Noteikumi par finansiālajām sekām, kas iestājas līdz ar to, ka tiek pārtraukta Apvienotās Karalistes dalība Prīmes lēmumu piemērošanā, ir izklāstīti Padomes Lēmumā [..]. (11) Saskaņā ar 36. protokola par pārejas noteikumiem 10. panta 4. punkta otro daļu Apvienotā Karaliste šā lēmuma pieņemšanā nepiedalās, taču lēmums tai ir saistošs, IR PIEŅĒMUSI ŠO LĒMUMU. 1. pants Šā lēmuma pielikumā minētos aktus attiecībā uz Apvienoto Karalisti turpina piemērot līdz 2014. gada 7. decembrim. 2. pants 1. Desmit dienu laikā pēc šā lēmuma stāšanās spēkā Apvienotā Karaliste sāk gatavot pilnīgu īstenošanas ekonomisko pamatojumu un ietekmes novērtējumu, lai izvērtētu, kāda labvēlīga ietekme un praktisks guvums būtu tam, ja Apvienotā Karaliste no jauna piedalītos Lēmuma 2008/615/TI, Lēmuma 2008/616/TI un Pamatlēmuma 2009/905/TI piemērošanā, un kādi nepieciešami pasākumi tai būtu jāveic. Šajā nolūkā tā intensīvi apspriežas ar operatīvajiem partneriem Apvienotajā Karalistē, visām pārējām dalībvalstīm, Komisiju, Europolu un Eurojust. 2. Vēlākais līdz 2015. gada 30. septembrim Apvienotā Karaliste publicē minētā īstenošanas ekonomiskā pamatojuma un ietekmes novērtējuma rezultātus. 3. Ja īstenošanas ekonomiskā pamatojuma un ietekmes novērtējuma rezultāti ir pozitīvi, Apvienotā Karaliste līdz 2015. gada 31. decembrim nolemj, vai tā saskaņā ar 36. protokola par pārejas noteikumiem 10. panta 5. punktu paziņos Padomei par savu vēlmi piedalīties Prīmes lēmumu piemērošanā. Šādu paziņojumu tā sniedz četru nedēļu laikā pēc 2015. gada 31. decembra. 3. pants Līdz dienai, kad stājas spēkā lēmums, kas apliecina, ka Apvienotā Karaliste piedalās Lēmuma 2008/615/TI, Lēmuma 2008/616/TI un Pamatlēmuma 2009/905/TI piemērošanā, tai ir liegta piekļuve (tiesībaizsardzības nolūkos) Eurodac datubāzei, kas izveidota saskaņā ar Regulu (ES) Nr. 603/2013. 4. pants Ja četru nedēļu laikā pēc 2015. gada 31. decembra Apvienotā Karaliste nav paziņojusi par savu vēlmi piedalīties Lēmuma 2008/615/TI, Lēmuma 2008/616/TI un Pamatlēmuma 2009/905/TI piemērošanā, Komisija iesniedz Eiropas Parlamentam un Padomei ziņojumu par ietekmi, kas izriet no tā, ka Apvienotā Karaliste nepiedalās Prīmes lēmumu piemērošanā. 5. pants Šis lēmums stājas spēkā 2014. gada 30. novembrī. Briselē, Padomes vārdā – priekšsēdētājs [1] [ievietot atsauci uz otro ar šo pašu datumu sagatavoto priekšlikumu] [2] OV L 210, 6.8.2008., 1. lpp. [3] OV L 210, 6.8.2008., 12. lpp. [4] OV L 322, 9.12.2009., 14. lpp. [5] Eiropas Parlamenta un Padomes Regula (ES) Nr. 603/2013 (2013. gada 26. jūnijs) par pirkstu nospiedumu salīdzināšanas sistēmas Eurodac izveidi, lai efektīvi piemērotu Regulu (ES) Nr. 604/2013, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm, un par dalībvalstu tiesībaizsardzības iestāžu un Eiropola pieprasījumiem veikt salīdzināšanu ar Eurodac datiem tiesībaizsardzības nolūkos, un ar kuru groza Regulu (ES) Nr. 1077/2011, ar ko izveido Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā (OV L 180, 29.6.2013., 1. lpp.). [6] Sal. 1. zemsvītras piezīmi. [7] Padomes Lēmums 2008/615/TI (2008. gada 23. jūnijs) par pārrobežu sadarbības pastiprināšanu, jo īpaši apkarojot terorismu un pārrobežu noziedzību (OV L 210, 6.8.2008., 1. lpp.). [8] Padomes Lēmums 2008/616/TI (2008. gada 23. jūnijs) par to, kā īstenot Lēmumu 2008/615/TI par pārrobežu sadarbības pastiprināšanu, jo īpaši – apkarojot terorismu un pārrobežu noziedzību (OV L 210, 6.8.2008., 12. lpp.). [9] Padomes Pamatlēmums 2009/905/TI (2009. gada 30. novembris) par tādu tiesu ekspertīžu pakalpojumu sniedzēju akreditāciju, kuri veic laboratoriju darbības (OV L 322, 9.12.2009., 14. lpp.). [10] Eiropas Parlamenta un Padomes Regula (ES) Nr. 603/2013 (2013. gada 26. jūnijs) par pirkstu nospiedumu salīdzināšanas sistēmas Eurodac izveidi, lai efektīvi piemērotu Regulu (ES) Nr. 604/2013, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm, un par dalībvalstu tiesībaizsardzības iestāžu un Eiropola pieprasījumiem veikt salīdzināšanu ar Eurodac datiem tiesībaizsardzības nolūkos, un ar kuru groza Regulu (ES) Nr. 1077/2011, ar ko izveido Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā (OV L 180, 29.6.2013., 1. lpp.). PIELIKUMS dokumentam Priekšlikums Padomes lēmumam, ar ko nosaka nepieciešamus, izrietošus pasākumus un pārejas pasākumus saistībā ar to, ka Lielbritānijas un Ziemeļīrijas Apvienotā Karaliste pārtrauc piemērot konkrētus, pirms Lisabonas līguma stāšanās spēkā pieņemtus Savienības tiesību aktus par policijas un tiesu iestāžu sadarbību krimināllietās Gads || Nosaukums 1990.g. || Konvencija, ar ko īsteno 1985. gada Šengenas Līgumu: 39. pants, ciktāl šis noteikums nav aizstāts ar Padomes Pamatlēmumu 2006/960/TI, 40. pants, 42. un 43. pants (ciktāl tie attiecas uz 40. pantu), 44. pants, 46. pants, 47. pants (izņemot 2. punkta c) apakšpunktu un 4. punktu), 54. pants, 55. pants, 56. pants, 57. pants, 58. pants, 59. līdz 69. pants (ciktāl tas nepieciešams attiecībā uz EBTA valstīm) 71. pants, 72. pants, 126. pants, 127. pants, 128. pants, 129. pants, 130. pants un Nobeiguma akts – Deklarācija Nr. 3 (attiecībā uz 71. panta 2. punktu) 1997.g. || Padomes 1997. gada 5. decembra Vienotā rīcība 97/827/TI, ar ko izveido mehānismu, lai izvērtētu starptautisko saistību cīņai pret organizēto noziedzību piemērošanu un īstenošanu valsts līmenī 1997.g. || Padomes 1997. gada 18. decembra Akts, ar ko izstrādā Konvenciju par muitas pārvalžu savstarpēju palīdzību un sadarbību, kas pazīstama kā „Neapoles II konvencija” 1998.g. || Padomes 1998. gada 3. decembra Vienotā rīcība 98/700/TI par Eiropas attēlu arhivēšanas sistēmas (FADO) izveidošanu 2000.g. || Padomes Lēmums 2000/375/TI par to, kā apkarot bērnu pornogrāfiju interneta tīklā 2000.g. || Padomes 2000. gada 28. septembra Lēmums 2000/586/TI, ar kuru paredz procedūru, lai grozītu 40. panta 4. un 5. punktu, 41. panta 7. punktu un 65. panta 2. punktu Konvencijā, ar ko īsteno 1985. gada 14. jūnija Šengenas Līgumu par kontroles pakāpenisku atcelšanu pie kopīgajām robežām 2000.g. || Padomes 2000. gada 17. oktobra Lēmums 2000/641/TI, ar ko izveido sekretariātu apvienotajām datu aizsardzības uzraudzības iestādēm, kuras izveidotas ar Konvenciju par Eiropas Policijas biroja izveidi (Eiropola Konvenciju), Konvenciju par informācijas tehnoloģijas izmantošanu muitas vajadzībām un Konvenciju, ar ko īsteno Šengenas Līgumu par kontroles pakāpenisku atcelšanu pie kopīgajām robežām (Šengenas Konvenciju) 2000.g. || Padomes 2000. gada 17. oktobra Lēmums 2000/642/TI par sadarbības pasākumiem starp dalībvalstu finanšu ziņu vākšanas vienībām attiecībā uz informācijas apmaiņu 2002.g. || Padomes 2002. gada 28. februāra Lēmums 2002/187/TI, ar ko izveido Eurojust, lai pastiprinātu cīņu pret smagiem noziegumiem 2002.g. || Padomes 2002. gada 25. aprīļa Lēmums 2002/348/TI par drošību starptautiska mēroga futbola sacensību laikā 2002.g. || Padomes 2002. gada 13. jūnija Pamatlēmums 2002/465/TI par kopējām izmeklēšanas grupām 2002.g. || Padomes 2002. gada 13. jūnija Pamatlēmums 2002/584/TI par Eiropas apcietināšanas orderi un par nodošanas procedūrām starp dalībvalstīm 2003.g. || Padomes 2003. gada 18. jūnija Lēmums 2003/659/TI, ar kuru groza Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem 2003.g. || Padomes 2003. gada 2. oktobra Lēmums 2003/725/TI, ar kuru groza 40. panta 1. un 7. punktu Konvencijā, ar ko īsteno 1985. gada 14. jūnija Šengenas Līgumu par pakāpenisku kontroles atcelšanu pie kopīgām robežām 2005.g. || Padomes 2005. gada 24. februāra Pamatlēmums 2005/214/TI par savstarpējas atzīšanas principa piemērošanu attiecībā uz finansiālām sankcijām 2006.g. || Padomes 2006. gada 6. oktobra Pamatlēmums 2006/783/TI par savstarpējas atzīšanas principa piemērošanu konfiskācijas rīkojumiem 2006.g. || Padomes 2006. gada 18. decembra Pamatlēmums 2006/960/TI par Eiropas Savienības dalībvalstu tiesībaizsardzības iestāžu informācijas un izlūkdatu apmaiņas vienkāršošanu 2007.g. || Komisijas 2007. gada 16. marta Lēmums 2007/171/EK par prasību noteikšanu Šengenas Informācijas sistēmas II tīklam 2007.g. || Padomes 2007. gada 12. jūnija Lēmums 2007/412/TI, ar ko groza Lēmumu 2002/348/TI par drošību starptautiska mēroga futbola sacensību laikā 2007.g. || Padomes 2007. gada 12. jūnija Lēmums 2007/533/TI par otrās paaudzes Šengenas Informācijas sistēmas (SIS II) izveidi, darbību un izmantošanu 2007.g. || Padomes 2007. gada 6. decembra Lēmums 2007/845/TI attiecībā uz sadarbību starp dalībvalstu līdzekļu atguves dienestiem noziedzīgi iegūtu līdzekļu vai citu īpašumu meklēšanas un identificēšanas jomā 2008.g. || Padomes 2008. gada 27. novembra Pamatlēmums 2008/977/TI par tādu personas datu aizsardzību, ko apstrādā, policijas un tiesu iestādēm sadarbojoties krimināllietās 2008.g. || Padomes 2008. gada 16. decembra Lēmums 2009/426/TI par Eurojust stiprināšanu un ar kuru groza Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem 2008.g. || Padomes 2008. gada 24. jūlija Pamatlēmums 2008/675/TI par Eiropas Savienības dalībvalstīs pieņemtu spriedumu ņemšanu vērā jaunā kriminālprocesā 2008.g. || Padomes 2008. gada 27. novembra Pamatlēmums 2008/909/TI par savstarpējas atzīšanas principa piemērošanu attiecībā uz spriedumiem krimināllietās, ar kuriem piespriesti brīvības atņemšanas sodi vai ar brīvības atņemšanu saistīti pasākumi, lai tos izpildītu Eiropas Savienībā ("ieslodzīto pārvietošana") 2008.g. || Padomes 2008. gada 16. decembra Lēmums 2008/976/TI par Eiropas Tiesiskās sadarbības tīklu 2009.g. || Padomes 2009. gada 26. februāra Pamatlēmums 2009/299/TI, ar ko groza Pamatlēmumus 2002/584/TI, 2005/214/TI, 2006/783/TI, 2008/909/TI un 2008/947/TI, tādējādi stiprinot personu procesuālās tiesības un veicinot savstarpējas atzīšanas principa piemērošanu attiecībā uz aizmuguriskiem nolēmumiem 2009.g. || Padomes 2009. gada 26. februāra Pamatlēmums 2009/315/TI par organizatoriskiem pasākumiem un saturu no sodāmības reģistra iegūtas informācijas apmaiņai starp dalībvalstīm 2009.g. || Padomes 2009. gada 6. aprīļa Lēmums 2009/316/TI par Eiropas Sodāmības reģistru informācijas sistēmas (ECRIS) izveidi, piemērojot Pamatlēmuma 2009/315/TI 11. pantu 2009.g. || Padomes Lēmums 2009/371/TI, ar ko izveido Eiropas Policijas biroju (Eiropolu) 2009.g. || Padomes 2009. gada 23. oktobra Pamatlēmums 2009/829/TI, ar ko attiecībās starp Eiropas Savienības dalībvalstīm savstarpējas atzīšanas principu piemēro lēmumiem par uzraudzības pasākumiem kā alternatīvu pirmstiesas apcietinājumam 2009.g. || Padomes 2009. gada 30. novembra Lēmums 2009/917/TI par informācijas tehnoloģiju izmantošanu muitas vajadzībām 2009.g. || Padomes 2009. gada 30. novembra Lēmums 2009/934/TI, ar ko pieņem īstenošanas noteikumus, kuri reglamentē Eiropola attiecības ar partneriem, tostarp personas datu un klasificētas informācijas apmaiņu 2009.g. || Padomes 2009. gada 30. novembra Lēmums 2009/936/TI, ar ko pieņem īstenošanas noteikumus Eiropola analīzes darba datnēm 2009.g. || Padomes 2009. gada 30. novembra Lēmums 2009/968/TI, ar ko pieņem Eiropola informācijas konfidencialitātes noteikumus